text: Stuehus brændte i Øsby
  15 oktober 2014 kl. 04.31
  En familie i Øsby ved Haderslev måtte i hast forlade deres hus uden at få set den triste slutning på landskampen Danmark-Portugal, da der tirsdag aften ved 22-tiden gik ild i et stuehus til en nedlagt landejendom.
  - Der er sket store skader på huset indvendigt - men ingen kom noget til ved branden, oplyser vagtchefen ved Syd- og Sønderjyllands politi onsdag morgen til TV SYD.
  Brandteknikere skal senere onsdag forsøge at finde frem til årsagen for brandens opståen.
  Brand i nedlagt landejendom på Øsby Søndergade v/Haderslev. Ingen risiko for mennesker eller dyr. Brandvæsen er på på vej. #politidk
  
  